Suncus

se inndeling!

Suncus er ei slekt i spissmusfamilien (Soricidae) som sorterer i underfamilien hvittannspissmus (Crocidurinae) og teller 19 arter, hvorav blant annet verdens minste pattedyr. Hvittannspissmus karakteriseres av sine hvite pigmentløse tenner, i motsetning til arter av rødtannspissmus (Soricinae).

Et særtrekk for Suncus er at de afrikanske artene er svært små og kan kalles dvergformer, med ett unntak. S. murinus er stor og opprinnelig asiatisk, men har blitt introdusert til Afrika i historisk tid. Ellers veier de mindre enn . Alle artene har prominente tilnærmet nakne og utstående ører, små øyne og kort eller lang hale med lange hår.

Tidligere regnet man 18 arter til slekten, men da ble S. aequatorius regnet til S. lixus. Siden har man imidlertid oppdaget at S. aequatorius måtte gjenoppstå, fordi taxonet hadde en bredere sammensetning enn tidligere antatt.

 Inndeling 
Inndelingen følger i hovedsak Mammal Species of the World og er i henhold til Hutterer (2005), samt IUCN Red List of Threatened Species. Eventuelle norske beskrivelser i parentes er ikke offisielle navn på artene.

 Eulipotyphla, insektetere
 Soricidae, spissmusfamilien
 Crocidurinae, hvittannspissmus
 Suncus
S. aequatorius, Øst-Afrika, men kanskje endemisk for Kenya
S. ater, endemisk for Borneo
 S. dayi, det sørlige India
 S. etruscus, pygméspissmus, Eurasia og Nord-Afrika
 S. fellowesgordoni, endemisk for Sri Lanka
 S. hosei, endemisk for Borneo
 S. hututsi, Burundi og Uganda, kanskje også Rwanda
 S. infinitesimus, det sentrale og sørlige Afrika
 S. lixus, fra Kongo og Kenya til Sør-Afrika
 S. madagascariensis, Madagaskar
 S. malayanus, Malayahalvøya
 S. megalura, endemisk for Sahara
 S. mertensi, trolig endemisk for Flores i Indonesia
 S. montanus, endemisk for Sri Lanka
 S. murinus, Afrika og Asia
 S. remyi, trolig endemisk for et lite område i Gabon
 S. stoliczkanus, Pakistan, India og Nepal
 S. varilla, fra Nigeria og Tanzania til Sør-Afrika
 S. zeylanicus, endemisk for Sri Lanka

 Referanser 
Heim de Balsac, H. and Meester, J. 1977. Order Insectivora. In: J. Meester and H.W. Setzer (eds), The Mammals of Africa: An Identification Manual, pp. 1-29. Smithsonian Institution Press, Washington, D. C., USA.

Hutterer, R. (2005). Order Soricomorpha. In Wilson, D.E.; Reeder, D.M. Mammal Species of the World: A Taxonomic and Geographic Reference (3rd ed.). Johns Hopkins University Press. pp. 257–261. ISBN 978-0-8018-8221-0. OCLC 62265494.

The IUCN Red List of Threatened Species. Version 2017-1. <www.iucnredlist.org>. Downloaded on 28 August 2017.

Jürgens, K. D. (2002). Etruscan shrew muscle: the consequences of being small. Journal of Experimental Biology, 205(15), 2161-2166.

Kennerley, R. 2016. Suncus aequatorius. The IUCN Red List of Threatened Species 2016: e.T136224A22289522

Jonathan Kingdon, David Happold, Thomas Butynski, Michael Hoffmann, Meredith Happold, Jan Kalina (2013) Mammals of Africa, Volumer 1-6. A&C Black, 23. mai 2013 - 3500 sider. ISBN 978-1408189962

 Eksterne lenker 


Kategori:Spissmus